ai4bharat/Pralekha huggingface dataset:
স্বরাষ্ট্র মন্ত্রক
২০২৪ – এর পদ্ম পুরস্কারের জন্য মনোনয়ন জমা দেওয়া যাবে ১৫ সেপ্টেম্বর ২০২৩ পর্যন্ত
নয়াদিল্লি, ১৬ ই আগস্ট,২০২৩
২০২৪ – এর সাধারণতন্ত্র দিবস উপলক্ষে ২০২৪ – এর পদ্ম পুরস্কার ঘোষণা করা হবে। এর জন্য অনলাইন মনোনয়ন/সুপারিশ শুরু হয়েছে ২০২৩ – এর পয়লা মে থেকে। পদ্ম পুরস্কারের জন্য মনোনয়ন জমা দেওয়ার শেষ দিন ১৫ সেপ্টেম্বর ২০২৩। পদ্ম পুরস্কারের জন্য মনোনয়ন/সুপারিশ গ্রহণ করা হবে অনলাইনে রাষ্ট্রীয় পুরস্কার পোর্টাল  – এ।
পদ্মবিভূষণ, পদ্মভূষণ এবং পদ্মশ্রীর মতো পদ্ম পুরস্কার দেশের সর্বোচ্চ অসামরিক পুরস্কার। ১৯৫৪ সালে এই পুরস্কার দেওয়া শুরু হয়। প্রতি বছর সাধারণতন্ত্র দিবসে পুরস্কার ঘোষণা করা হয়। ললিতকলা, সাহিত্য ও শিক্ষা, ক্রীড়া, ওষুধ, সামাজিক কাজ, বিজ্ঞান ও কারিগরি, জন বিষয়ক, সিভিল সার্ভিস, ব্যবসা ও শিল্প ইত্যাদির ক্ষেত্রে উল্লেখযোগ্য অবদান এবং ব্যতিক্রমী বিশিষ্ট সাফল্যকে স্বীকৃতি দিতেই এই পুরস্কার। জাতি, পেশা, প্রতিষ্ঠা অথবা লিঙ্গ নির্বিশেষে প্রত্যেকে এই পুরস্কারের জন্য যোগ্য। চিকিৎসক ও বিজ্ঞানী ব্যতীত রাষ্ট্রায়ত্ত সংস্থায় কর্মরত সহ সরকারি কর্মচারীরা পদ্ম পুরস্কারের জন্য বিবেচনাযোগ্য নন।
সরকার পদ্ম পুরস্কারকে ‘জনগণের পদ্ম’তে রূপান্তর করতে দায়বদ্ধ। সেইজন্য সকল নাগরিককে অনুরোধ করা হচ্ছে মনোনয়ন/সুপারিশ করার জন্য। নিজের নামেও মনোনয়ন জমা দেওয়া যেতে পারে। মহিলা, সমাজের দুর্বল শ্রেণী, তপশিলি জাতি ও উপজাতি, দিব্যাঙ্গ ব্যক্তি এবং যাঁরা সমাজের জন্য নিঃস্বার্থ সেবা করছেন, তাঁদের মধ্য থেকে উপযুক্ত ব্যক্তিদের উৎকর্ষকে চিহ্নিত করতে সম্মিলিত প্রয়াস জরুরি।
উপরোক্ত পোর্টালে দেওয়া ফরম্যাট অনুযায়ী সমস্ত প্রাসঙ্গিক বিষয় উল্লেখ করতে হবে মনোনয়ন/সুপারিশে। একই সঙ্গে, জমা দিতে হবে সর্বোচ্চ ৮০০ শব্দের মধ্যে লেখা উল্লিখিত ব্যক্তির নির্দিষ্ট ক্ষেত্রে বিশিষ্ট ও ব্যতিক্রমী সাফল্য/সেবার বিস্তারিত বিবরণ।
এই বিষয়ে বিশদে জানা যাবে স্বরাষ্ট্র মন্ত্রকের ওয়েবসাইট https://mha.gov.in ‘অ্যাওয়ার্ডস্ অ্যান্ড মেডেল’ শিরোনাম এবং পদ্ম অ্যাওয়ার্ডস্ পোর্টাল https://padmaawards.gov.in - এ। পুরস্কার সংক্রান্ত বিধিনিয়ম পাওয়া যাবে https://padmaawards.gov.in/AboutAwards.aspx - এই ওয়েবসাইটে।
AC/AP/SB
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ৫৮ কোটির মাইলফলক ছাড়িয়েছে
দেশে গত ২৪ ঘন্টায় ৫২ লক্ষের বেশি টিকাকরণ
সুস্থতার হার ২০২০-র মার্চ থেকে এ যাবৎ সর্বোচ্চ ৯৭.৫৭ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৩০ হাজার ৯৪৮
দেশে সুস্পষ্টভাবে করোনায় আক্রান্তের সংখ্যা ৩ লক্ষ ৫৩ হাজার ৩৯৮, যা ১৫২ দিনে সর্বনিম্ন
সুস্পষ্টভাবে করোনায় আক্রান্তের হার দেশে মোট আক্রান্তের ১.০৯ শতাংশ, যা ২০২০-র মার্চ থেকে এ যাবৎ সর্বনিম্ন
দৈনিক-ভিত্তিতে আক্রান্তের হার ১.৯৫ শতাংশ, যা গত ২৭ দিন ৩ শতাংশের নীচে
নতুন দিল্লি, ২২ আগস্ট, ২০২১
ভারতে শনিবার কোভিড-১৯ টিকাকরণের সংখ্যা ৫৮ কোটির মাইলফলক ছাড়িয়েছে। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ৫৮ কোটি ১৪ লক্ষ ৮৯ হাজার ৩৭৭। একইভাবে, গত ২৪ ঘণ্টায় ৫২ লক্ষ ২৩ হাজার ৬১২টি টিকার ডোজ দেওয়া হয়েছে।
আজ সকাল সাতটা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৫৩,৩৬৬
৮২,১০,২০৬
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,০৩,৮৮৫
১,২৫,৬০,৯০৯
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
২১,৬৩,৩৬,২০৬
১,৯৩,২৭,১২৭
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১২,২৪,৬৩,৪০৩
৪,৮৭,০১,৫৬৫
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
৮,৩২,৬৮,৭৯০
৪,১৯,৩৩,৯২০
|
|
মোট
|
|
|
|
৫৮,১৪,৮৯,৩৭৭
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ।
দেশে গত ২৪ ঘন্টায় করোনা মুক্ত হয়েছেন ৩৮ হাজার ৪৮৭ জন। এর ফলে, মহামারীর শুরুর সময় থেকে মোট সুস্থতার সংখ্যা দাঁড়িয়েছে ৩ কোটি ১৬ লক্ষ ৩৬ হাজার ৪৬৯।
দেশে সুস্থতার হার ২০২০-র মার্চ থেকে এ যাবৎ সর্বাধিক ৯৭.৫৭ শতাংশে পৌঁছেছে।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির সমন্বয় মূলক প্রয়াসের ফলে দৈনিক ভিত্তিতে আক্রান্তের সংখ্যা গত ৫৬ দিন ধরে ৫০ হাজারের নিচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ৩০ হাজার ৯৪৮।
সুস্থার সংখ্যা লাগাতার বাড়তে থাকায় এবং আক্রান্তের সংখ্যা ক্রমশ কমার ফলে দেশে সুস্পষ্টভাবে আক্রান্তের সংখ্যা ৩ লক্ষ ৫৩ হাজার ৩৯৮, যা গত ১৫২ দিনে সর্বনিম্ন। দেশে সুস্পষ্ট ভাবে আক্রান্তের হার ১.০৯ শতাংশ, যা ২০২০-র মার্চ থেকে এ যাবৎ সর্বনিম্ন।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১৫ লক্ষ ৮৫ হাজার ৬৮১টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা ৫০ কোটি ৬২ লক্ষ ৫৬ হাজার ২৩৯।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ২.০০ শতাংশ, যা গত ৫৪ দিন ৩ শতাংশের নীচে। একইভাবে, দৈনিক-ভিত্তিতে আক্রান্তের হার ১.৯৫ শতাংশ। দৈনিক-ভিত্তিতে আক্রান্তের হার গত ২৭ দিন ৩ শতাংশের নীচে রয়েছে এবং গত ৭৬ দিন ৫ শতাংশের নীচে।
(CG/BD/AS/
বস্ত্রমন্ত্রক
পশমিনা পণ্য সামগ্রীর বিআইএস স্বীকৃতি
নয়াদিল্লি, ০২ অগাস্ট, ২০১৯
পশমিনা পণ্য সামগ্রীর সতন্ত্র বৈশিষ্ট্যকে স্বীকৃতি দিতে ভারতীয় মানক ব্যুরো বিআইএস এই ধরণের পণ্য সামগ্রী চিহ্নিতকরণ, প্রতীকিকরণ ও লেবেলিং-এর জন্য মানক প্রকাশ করেছে। আজ জম্মু-কাশ্মীরের লে-তে আয়োজিত এক অনুষ্ঠানে এই মানক প্রকাশ করা হয়।
এক বার্তায় কেন্দ্রীয় বস্ত্র তথা মহিলা ও শিশু কল্যাণ মন্ত্রী শ্রীমতি স্মৃতি জুবিন ইরানী বলেছেন, মানক ব্যুরোর এই স্বীকৃতি নকল পশমিনা পণ্য সামগ্রীর উৎপাদন রোধের পাশাপাশি স্হানীয় শিল্পী ও যাযাবরদের স্বার্থ সুরক্ষায় কার্যকর হবে। উল্লেখ করা যেতে পারে, যাযাবর শ্রেণীর মানুষরাই কাঁচা পশমিনা সমগ্রীর উৎপাদন করে থাকে। মানক ব্যুরোর এই স্বীকৃতির ফলে গ্রাহকরা পশমিনার শুদ্ধতা সম্পর্কে নিশ্চিত হতে পারবে।
তিনি আরও বলেন, পশমিনা পণ্য সামগ্রীর বিআইএস স্বীকৃতি নকল ও নিকৃষ্ট মানের পণ্য উৎপাদনে অনুৎসাহিত করতে সুদুর প্রসারী ভূমিকা নেবে। বর্তমানে বাজারে নিকৃষ্ট মানের পশমিনা পণ্য প্রকৃত পশমিনা হিসেবে বিক্রি করে দেওয়া হচ্ছে। তিনি জানান, এই স্বীকৃতির ফলে লাদাখের ছাগল পালক সম্প্রদায়ের মানুষ তাদের উৎপাদিত পণ্যের উপযুক্ত মূল্য পাবেন এবং স্হানীয় হস্তশিল্পী যারা প্রকৃত পশমিনা তৈরি করে থাকেন তারা বিশেষভাবে উপকৃত হবেন। উল্লেখ করা যেতে পারে, বিপণনের ক্ষেত্রে ব্যাপক অসাধু পন্হা অবলম্বনের জন্য শিল্পী ও ছাগপালক সম্প্রদায় ব্যাপক আর্থিক ক্ষতি সম্মুখীন হচ্ছে। যাযাবর পশমিনা ছাগ পালকরা অত্যন্ত প্রতিকূল পরিবেশে বসবাস করেন। পশমিনার ওপরই এদের জীবন-জীবিকা নির্ভর করে। বর্তমানে ২ হাজার ৪শো পরিবারের কাছে প্রায় আড়াই লক্ষ ছাগল রয়েছে। মানক স্বীকৃতি দানের এই উদ্যোগের ফলে এই পরিবারগুলির স্বার্থ যেমন সুরক্ষিত হবে, তেমনই তরুণ প্রজন্মও পশমিনা পণ্য সামগ্রী উৎপাদন পেশা হিসেবে গ্রহণে উৎসাহিত হবে। এমনকি আরও বহু পরিবারকে এই পেশা গ্রহণে প্রেরণা যোগাবে এই স্বীকৃতিদান।
লাদাখ থেকে অতি উন্নত মানের ৫০ মেট্রিক টন পশমিনা উৎপাদিত হয়। এই অঞ্চলে পশমিনা ক্ষেত্রের উন্নয়নে বস্ত্র মন্ত্রক ২০ কোটি টাকার তহবিল গঠনে উদ্যোগ নিচ্ছে।
SSS/BD/NS
(Visitor Counter : 182
জলশক্তি মন্ত্রক
ফাংশনাল হাউজহোল্ড কানেকশন বা এফএইচটিসি,র মাধ্যমে বাড়ি বাড়ি জল সরবরাহের জন্য বার্ষিক কর্মপরিকল্পনা
নতুন দিল্লি, ১৪ মার্চ, ২০২২
জল জীবন মিশন প্রকল্প বাস্তবায়নের জন্য নির্দেশিকা অনুসারে প্রতিবছর রাজ্য এবং কেন্দ্রশাসিত অঞ্চল গুলিতে পানীয় জলের সংযোগ দেওয়ার জন্য একটি বার্ষিক কর্ম পরিকল্পনা প্রস্তুত করা হয়। ২০২৪ সালের মধ্যে প্রতিটি বাড়িতে নল বাহিত পানীয় জলের সংযোগ দেওয়ার পরিকল্পনা নেওয়া হয়েছে।
সেই অনুযায়ী অন্ধ্রপ্রদেশ রাজ্য শহর সমস্ত রাজ্য ও কেন্দ্রশাসিত অঞ্চল গুলিকে ২০২২-২৩ অর্থ বছরের মধ্যে বিশদ বার্ষিক কর্ম পরিকল্পনা চূড়ান্ত করতে এবং তা নির্দিষ্ট ওয়েবসাইটে আপলোড করার জন্য অনুরোধ করা হয়েছে। উল্লেখ্য, প্রতি বছর মার্চ মাসে সংশ্লিষ্ট রাজ্য ও কেন্দ্রশাসিত অঞ্চল গুলির সঙ্গে আলোচনা করে বার্ষিক কর্ম পরিকল্পনা চূড়ান্ত করা হয়।
আজ রাজ্যসভায় এক লিখিত প্রশ্নের জবাবে কেন্দ্রীয় জল শক্তি প্রতিমন্ত্রী শ্রী প্রহ্লাদ সিং প্যাটেল এই তথ্য জানিয়েছেন।
CG/ SB
(Visitor Counter : 82
স্বাস্থ্যওপরিবারকল্যাণমন্ত্রক
কোভিড-১৯ বিষয়ে সর্বশেষ তথ্য
নতুন দিল্লি, ২৪ মে, ২০২২
দেশব্যাপী টিকাকরণ অভিযানের আওতায় এপর্যন্ত ১৯২ কোটি ৫২ লক্ষের বেশি টিকার ডোজ দেওয়া হয়েছে
ভারতে বর্তমানে চিকিৎসাধীন রোগীর সংখ্যা ১৪ হাজার ৮৪১
মোট করোনা রোগীর ০.০৩ শতাংশ উপসর্গযুক্ত
করোনা থেকে সুস্থতার হার ৯৮.৭৫ শতাংশ
গত ২৪ ঘণ্টায় করোনা থেকে সুস্থ হয়েছেন ১ হাজার ৬৩৫ জন। এই নিয়ে মোট করোনামুক্ত মানুষের সংখ্যা হল ৪ কোটি ২৬ লক্ষ ৭৩৭
নতুন করে গত ২৪ ঘণ্টায় করোনা আক্রান্ত হয়েছেন ১ হাজার ৬৭৫ জন
দৈনিক সংক্রমণের হার ০.৪১ শতাংশ
সাপ্তাহিক সংক্রমণের হার ০.৪৯ শতাংশ
২৪ ঘণ্টায় ৪ লক্ষ ৭ হাজার ৬২৬টি নমুনা পরীক্ষা করা হয়েছে। এই নিয়ে এপর্যন্ত মোট ৮৪ কোটি ৭৪ লক্ষ নমুনা পরীক্ষা করা হয়েছে
CG/SS/SKD/
(Visitor Counter : 61
প্রধানমন্ত্রীরদপ্তর
প্রধানমন্ত্রী লোকমান্য তিলকের জন্মজয়ন্তীতে শ্রদ্ধা জানিয়েছেন
নতুন দিল্লি, ২৩ শে জুলাই ২০২৩
প্রধানমন্ত্রী শ্রী নরেন্দ্র মোদী লোকমান্য তিলকের জন্মজয়ন্তীতে শ্রদ্ধা জানিয়ে বলেছেন, সাহসিকতা, সংগ্রাম এবং স্বাধীনতা আন্দোলনে তাঁর অবদান দেশবাসীকে সবসময় উদ্বুদ্ধ করবে।
এক ট্যুইটে প্রধানমন্ত্রী বলেছেন :
“ পূর্ণ স্বরাজের দাবীতে বিদেশী শাসনকে টলিয়ে দিতে সার্থক দেশের অমর সন্তান লোকমান্য তিলকের জন্মজয়ন্তীতে কোটি কোটি প্রণাম জানাই। তাঁর সাহস, সংগ্রাম ও স্বাধীনতা আন্দোলনে অবদানের কথা দেশবাসী সবসময় শ্রদ্ধার সঙ্গে স্মরণ করবে।”
CG/AB/SG/ (
প্রধানমন্ত্রীরদপ্তর
রাষ্ট্রপতির ভাষণের ওপর রাজ্যসভায় প্রধানমন্ত্রীর ধন্যবাদসূচক উত্তর
নয়াদিল্লি, ২৬ জুন, ২০১৯
আজ রাজ্যসভায় প্রধানমন্ত্রী শ্রী নরেন্দ্র মোদী রাষ্ট্রপতির ভাষণের ওপর ধন্যবাদসূচক উত্তর দিয়েছেন। উচ্চকক্ষে এই আলাচনায় অংশগ্রহণ এবং বিতর্ক এগিয়ে নিয়ে যাওয়ার জন্য অংশগ্রহণকারী রাজ্যসভার সদস্যদের ধন্যবাদ জানান প্রধানমন্ত্রী। একইসঙ্গে রাজ্যসভার সাংসদ মদনলাল সাইনির প্রয়াণে শ্রদ্ধা জ্ঞাপন করেন।
প্রধানমন্ত্রী শ্রী নরেন্দ্র মোদী বলেন, ২০১৯এর লোকসভা নির্বাচনে সাধারণ মানুষ স্হায়ী সরকারের পক্ষে রায় দিয়েছে। তিনি আরও বলেন, এই নির্বাচনের পর বিভিন্ন রাজ্যে স্হায়ী সরকার গঠন করতে দেখা গেছে।
সম্প্রতি লোকসভা নির্বাচনের প্রশংসা করে প্রধানমন্ত্রী সমগ্র নির্বাচন পদ্ধতিকে এক বিশাল ব্যাপার বলে জানান। তিনি বলেন, কিছু নেতা ‘গণতন্ত্রকে হরণ করা হচ্ছে’ বলে যে মন্তব্য করেছেন তা অত্যন্ত দুর্ভাগ্যজনক। ভোটারদের ইচ্ছা নিয়ে সংসদের সদস্যরা প্রশ্ন করছেন কি না সে বিষয়েও জানতে চান প্রধানমন্ত্রী। তিনি বলেন, আমাদের সকলের নির্বাচন পদ্ধতি ও গণতন্ত্রের প্রতি শ্রদ্ধাশীল হওয়া অত্যন্ত প্রয়োজন।
নির্বাচনের কাজে ব্যবহৃত ইভিএম নিয়ে যে প্রশ্ন উঠেছে তারও সমালোচনা করেন প্রধানমন্ত্রী। শ্রী মোদী বলেন, যেখানে বুথ দখল এবং হিংসার ঘটনা ঘটেছে সেখানে ইভিএম মেশিন পরিবর্তন করা হয়েছে। প্রধানমন্ত্রী বলেন, ‘এখন ভোটদানের হার সংবাদ শিরোনামে এসেছে। এটা গণতন্ত্রের পক্ষে এক উল্লেখযোগ্য পদক্ষেপ’। তিনি আরও বলেন, ভিভিপ্যাটই কেবলমাত্র ভোটদানের পদ্ধতিকে শক্তিশালী করে তুলতে পারে।
নির্বাচনের পদ্ধতি পুর্নগঠন প্রসঙ্গে বলতে গিয়ে শ্রী মোদী বলেন, ভারতবর্ষে নির্বাচন প্রক্রিয়াকে শক্তিশালী করে তুলতে পুর্নগঠন অত্যন্ত প্রয়োজন। এই প্রসঙ্গে ‘এক দেশ এক ভোট’-এর মতো বিষয় নিয়ে গুরুত্বপূর্ণ আলোচনা হওয়া প্রয়োজন বলে জানান প্রধানমন্ত্রী।
শ্রী মোদী বলেন, দেশের সাধারণ মানুষের সুবিধার্থে কেন্দ্রীয় সরকার বিভিন্ন প্রক্রিয়ার সরলীকরণ করে চলেছে। তিনি বলেন, কেন্দ্রীয় সরকার সাধারণ মানুষের ক্ষমতায়ণের ওপর বিশ্বাসী। দেশে সাধারণ মানুষের গৃহ নির্মাণ, বিদ্যুতায়ণ, গ্যাস, সংযোগ, শৌচালয় নির্মাণের মতো কাজে কেন্দ্রীয় সরকার বিশেষ জোর দিয়েছে বলে জানান তিনি।
দেশের অর্থনীতিকে ৫ ট্রিলিয়ন ডলারে পৌঁছে দিতে সকলকেই একযোগে কাজ করার আহ্বান জানান প্রধানমন্ত্রী। এই লক্ষ্যে পৌঁছানোর জন্য তিনি সকল রাজনৈতিক দলকে সদর্থক মনোভাব দেখাতে বলেন এবং তাদের মতামত ও পরিকল্পনা দেওয়ার জন্য আবেদন জানান।
সম্প্রতি ঝাড়খন্ডের ঘটনা গভীর শোকপ্রকাশ করেন প্রধানমন্ত্রী। তিনি বলেন, দেশের আইন অনুযায়ী দোষীরা উপযুক্ত শাস্তি পাবে। এই ধরণের ঘটনা রাজ্যের বদনাম করতে পারবে না বলে জানান তিনি। প্রধানমন্ত্রী বলেন, আইন অনুযায়ী এই ধরণের ঘটনা রুখতে যথাযথ ব্যবস্হা নেওয়া হবে।
প্রধানমন্ত্রী বলেন, আয়ুষ্মান ভারত প্রকল্পকে এখন আরও শক্তিশালী করা প্রয়োজন। তিনি বলেন, গরিব মানুষদের সর্বোচ্চ মানের এবং সাশ্রয়ী মূল্যের চিকিৎসা পরিষেবা দিতে চাই সরকার।
প্রধানমন্ত্রী শ্রী মোদী আরও বলেন, সরকার উত্তরপূর্বের বিভিন্ন রাজ্য বিশেষ করে পিছিয়ে থাকা আগ্রহী জেলাগুলির উন্নয়নের ওপর বিশেষ নজর দিয়েছে সরকার।
জাতীয় লক্ষ্যের সঙ্গে আঞ্চলিক উচ্চাশাগুলির সমন্বয় বজায় রেখে গুরুত্ব দেওয়া হচ্ছে বলে জানান প্রধানমন্ত্রী।
দেশকে শক্তিশালী ও সমৃদ্ধশালী করে তুলতে প্রত্যেক নাগরিকের কাছে আবেদন জানান প্রধানমন্ত্রী। দেশকে নতুন উচ্চতায় পৌঁছে দেওয়া এবং নতুন ভারত গঠনের জন্য সকলকে একযোগে এগিয়ে আসার আহ্বান জানান তিনি।
CG/SS/NS
(Visitor Counter : 179
স্বরাষ্ট্র মন্ত্রক
দেশে নিষিদ্ধ সংগঠনের তালিকা
নতুন দিল্লি, ০২ ফেব্রুয়ারি, ২০২২
বেআইনি কার্যকলাপ প্রতিরোধ আইন, আনলফুল এক্টিভিটিস প্রিভেনশন অ্যাক্ট ১৯৬৭-র প্রথম তপশিল অনুযায়ী দেশে ৪২টি সন্ত্রাসবাদী সংগঠনকে নিষিদ্ধ তালিকাভুক্ত করা হয়েছে। এছাড়া এই আইন মোতাবেক ১৩ টি সংগঠনকে বেআইনি হিসেবে ঘোষণা করা হয়েছে। এই আইন অনুসারে এ পর্যন্ত ৩১ জন ব্যক্তিকে গ্রেপ্তার করা হয়েছে। কেন্দ্র এবং রাজ্য সরকারের আইন প্রয়োগকারী সংস্থা গুলি এই জাতীয় সমস্ত সংস্থা এবং ব্যক্তির কার্যকলাপের ওপর অবিরাম নজর রেখে চলেছে এবং আইন অনুসারে তাদের বিরুদ্ধে ব্যবস্থা নেওয়া হচ্ছে।
বেআইনি কার্যকলাপ প্রতিরোধ সংশোধনী আইন, ২০১৯ অনুযায়ী সন্ত্রাসবাদ এর সঙ্গে যুক্ত কোন ব্যক্তিকে চিহ্নিত করার বিধান রয়েছে। এতে বিভিন্ন নামে নিষিদ্ধ সংগঠনের নেতা ও সদস্যদের পুনরায় সংগঠিত হওয়ার সম্ভাবনা হ্রাস পেয়েছে।
আজ রাজ্যসভায় এক লিখিত প্রশ্নের উত্তরে স্বরাষ্ট্রপ্রতিমন্ত্রী শ্রী নিত্যানন্দ রাই এই তথ্য জানিয়েছেন।
CG/ SB
(Visitor Counter : 84
প্রধানমন্ত্রীরদপ্তর
জামাইকার প্রধানমন্ত্রী টেলিফোনে ভারতের প্রধানমন্ত্রীকে অভিনন্দন জানালেন
নয়াদিল্লি, ০৪ জুলাই, ২০১৯
জামাইকার প্রধানমন্ত্রী মিঃ অ্যান্ড্রু মাইকেল হোলনেস টেলিফোনে ভারতের প্রধানমন্ত্রী শ্রী নরেন্দ্র মোদীকে নির্বাচনে ঐতিহাসিক জয়ের জন্য অভিনন্দন জানিয়েছেন।
প্রধানমন্ত্রী মোদীও ঊষ্ণ শুভেচ্ছা ও আগাম অভিনন্দনমূলক চিঠির জন্য মিঃ হোলনেস’কে ধন্যবাদ দেন। শ্রী মোদী বলেন, জামাইকা সহ সমস্ত ক্যারিবিয়ান অঞ্চলের সঙ্গেই অভিন্ন সম্পর্ককে ভারত উচ্চ অগ্রাধিকার দিয়ে থাকে। ক্যারিবিয়ান অঞ্চলের সঙ্গে আর্থিক যোগসূত্র নিবিড়তর করার জন্য চলতি বছরের গোড়ার দিকে ক্যারিকম উন্নয়ন তহবিলের আন্তর্জাতিক উন্নয়নমূলক অংশীদার হয়ে ওঠার লক্ষ্যে ভারতের আগ্রহের কথাও তিনি প্রসঙ্গত উল্লেখ করেন।
জামাইকা ও ক্যারিবিয়ান অঞ্চলের সঙ্গে সম্পর্ক মজবুত করার ক্ষেত্রে ভারতের আগ্রহকে প্রধানমন্ত্রী হোলনেস স্বাগত জানিয়েছেন। জলবায়ু পরিবর্তনজনিত বিভিন্ন চ্যালেঞ্জের কার্যকর মোকাবিলা সহ পারস্পরিক স্বার্থ সংশ্লিষ্ট সমস্ত ক্ষেত্রেই দ্বিপাক্ষিক সম্পর্ককে আরও সুদৃঢ় করতে তিনি প্রধানমন্ত্রী শ্রী মোদীর সঙ্গে একযোগে কাজ করার ব্যাপারে আগ্রহ প্রকাশ করেন।
CG/BD/SB
(Visitor Counter : 84
ক্রেতা, খাদ্যএবংগণবন্টনমন্ত্রক
সরকার, এবছর খাদ্যে ভর্তুকি বাবদ ১২৫২১৭.৬২ কোটি টাকা দিয়েছে এবং এই অর্থবর্ষে ২৯৭১৯৬.৫২ কোটি টাকা আরো দেওয়া হবে। কৃষকরা এর ফলে উপকৃত হবেন
নতুন দিল্লি, ১৯ই ফেব্রুয়ারী, ২০২১
সরকার, এবছর খাদ্য় ভর্তুকির জন্য ১২৫২১৭.৬২ কোটি টাকা দিয়েছে এবং এই অর্থবর্ষে আরো ২৯৭১৯৬.৫২ কোটি টাকা দেবে। এর মধ্যে পাঞ্জাবে ১১৬৬৫৩.৯৬ কোটি টাকা দেওয়া হবে। হরিয়ানা্র কৃষকরা মোট ২৪৮৪১.৫৬ কোটি টাকা পাবেন।
কৃষক, আর্থিয়া, কৃষি বাজার ইত্যাদি সকলেই বৈদ্যুতিন প্রক্রিয়ায় অনলাইনের মাধ্যমে এই টাকা পেয়ে থাকেন। এর ফলে স্বচ্ছতা এবং সকলে যাতে ঠিকভাবে টাকা পান, সেটি নিশ্চিত হয়। বর্তমানে কৃষি পণ্য বাজারজাত কমিটির  যে ব্যবস্থা রয়েছে, সেই ব্যবস্থা অব্যাহত থাকবে। দেশজুড়ে বৈদ্যুতিন প্রক্রিয়ায় ফসলের ন্যূনতম সহায়কমূল্য দেওয়া হয়। পাঞ্জাব ও হরিয়ানায় কৃষকরা যাতে এই একই সুযোগ পান, সেবিষয়টিকে নিশ্চিত করা হয়।
পিএম কিষাণ যোজনার মাধ্যমে কৃষকদের অর্থ তাদের ব্যাঙ্ক অ্যাকাউন্টে পৌঁছে দিতে সরকার অঙ্গীকারবদ্ধ।
স্বাস্থ্যওপরিবারকল্যাণমন্ত্রক
বর্তমানে দেশে ৩,৫৮,৬৯২ জন কোভিড-১৯ সংক্রমিত চিকিৎসাধীন রয়েছেন
আরোগ্য লাভ করেছেন ৬,৫৩,৭৫০ জন এবং এই সংখ্যা বৃদ্ধি পাচ্ছে
বিহারে কেন্দ্রীয় দল পাঠানো হচ্ছে
নতুনদিল্লি, ১৮ই জুলাই, ২০২০
যথোচিত সময়োপযোগী ব্যবস্থাগ্রহনের কৌশল অবলম্বনের ফলে দেশে কোভিড-১৯ মহামারী নিয়ন্ত্রনে রাখা গেছে। কেন্দ্রের বিভিন্ন উদ্যোগ রাজ্যগুলি বাস্তবায়িত করার ফলে পরিস্থিতি এখন আয়ত্তের মধ্যে রয়েছে। দেশে বর্তমানে কোভিড-১৯-এ চিকিৎসাধীন সংক্রমিতের সংখ্যা ৩,৫৮,৬৯২ জন। ৬,৫৩,৭৫০ জন সংক্রমিত সুস্থ হয়ে উঠেছেন। আরোগ্য লাভ করা আর চিকিৎসাধীন সংক্রমিতদের মধ্যে পার্থক্যর পরিমাণ এখন ২,৯৫,০৫৮। যাঁদের সংক্রমণ বেশী তাঁদের হাসপাতালে চিকিৎসা চলছে। আর যাঁদের সংক্রমণ কম তাঁরা হোম আইসোলেশনে রয়েছেন।
সার্বিক ভাবে কোভিড মহামারীর ব্যবস্থাপনায় রাজ্যসরকার ও কেন্দ্রশাসিত অঞ্চল প্রশাসনগুলির সঙ্গে কেন্দ্র সমন্বয় বজায় রেখে চলেছে। যেখানে সংক্রমণের হার বেশী সেখানে কেন্দ্রীয় দল সংশ্লিষ্ট স্থানীয় প্রশাসনকে সাহায্য করছে। স্বাস্থ্য ও পরিবার কল্যাণ মন্ত্রকের জন স্বাস্থ্য বিভাগের যুগ্ম সচিব শ্রী লব আগরওয়াল, এনসিডিসি-র নির্দেশক ডঃ এস কে সিং ও নতুনদিল্লির এইমসের মেডিসিন বিভাগের অ্যাসোসিয়েট প্রফেসর ডঃ নীরজ নিশ্চলকে নিয়ে একটি কেন্দ্রীয় প্রতিনিধি দল আগামীকাল বিহার পৌঁছাবে।
বাড়ি বাড়ি সমীক্ষা, সংক্রমিতের সংস্পর্শে যাঁরা এসেছেন তাঁদের শনাক্তকরণ, কন্টেনমেন্ট এবং বাফার এলাকায় নজরদারি ও নমুনা পরীক্ষার পরিমাণ বাড়ানোর ফলে যথাযথ সময়ে রোগ শনাক্তকরণ সম্ভব হচ্ছে। স্বাস্থ্য পরিকাঠামো বাড়ানোর ফলে সুস্থ হয়ে ওঠার সংখ্যা বৃদ্ধি পাচ্ছে।
গত ২৪ ঘন্টায় ১৭,৯৯৪ জন সুস্থ হয়ে বাড়ি ফিরেছেন। মোট সংক্রমিতের ৬৩ শতাংশ আরোগ্য লাভ করেছেন।
ভারতীয় চিকিৎসা গবেষণা পরিষদ -এর নির্দেশিকা মেনে সব নিবন্ধীকৃত চিকিৎসকরাই এখন নমুনা পরীক্ষার সুপারিশ করতে পারছেন। কোভিড-১৯ এর পরীক্ষার জন্য আরটি-পিসিআর সবথেকে নির্ভরযোগ্য পরীক্ষা। এর সঙ্গে র্র্যা্পিড আন্টিজেন পয়েন্ট অফ কেয়ার , ট্রুন্যাট বা সিবিন্যাটের মাধ্যমে নমুনা পরীক্ষা করায়, পরীক্ষার পরিমাণও বেড়ে গেছে। গত ২৪ ঘন্টায় ৩,৬১,০২৪টি নমুনা পরীক্ষা করা হয়েছে। এরফলে এ পর্যন্ত ১,৩৪,৩৩,৭৪২টি নমুনা পরীক্ষা করা হয়েছে। ভারতে প্রতি ১০ লক্ষ জনের মধ্যে ৯৭৩৪.৬ জনের নমুনা পরীক্ষা করা হয়েছে।
যে সব আবাসনের চত্বরে আবাসিক কল্যাণ সংগঠন বা সোসাইটি কিংবা কোন অসরকারি সংগঠন কোভিড কেয়ার কেন্দ্র গড়ে তুলতে উৎসাহী, স্বাস্থ্য ও পরিবার কল্যাণ মন্ত্রক তাদের জন্য একটি নির্দেশিকা প্রকাশ করেছে। এই নির্দেশিকাটি দেখতে নীচের লিঙ্কে ক্লিক করুনঃ-
https://www.mohfw.gov.in/pdf/CovidCareFacilityinGatedcomplexes.pdf
মন্ত্রক কোভিড-১৯ এর মোকাবিলা করার জন্য আবাসনগুলির উদ্দেশে একটি নির্দেশিকা জারী করেছে। এটি দেখতে হলে নীচের লিঙ্কে ক্লিক করুনঃ-
https://www.mohfw.gov.in/pdf/AdvisoryforRWAsonCOVID19.pdf
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA. -এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
স্বাস্থ্যওপরিবারকল্যাণমন্ত্রক
কোভিড-১৯ টিকাদান সংক্রান্ত সর্বশেষ তথ্য বিভিন্ন রাজ্য ও কেন্দ্রশাসিত অঞ্চলে এ পর্যন্ত ২৪ কোটিরও বেশি টিকাকরণ করা হয়েছে বিভিন্ন রাজ্য ও কেন্দ্রশাসিত অঞ্চলের কাছে এখনও টিকার ১.৬৫ কোটি ডোজ রয়েছে
নতুন দিল্লি, ০৫ জুন, ২০২১
দেশজুড়ে টিকাকরণ অভিযানের অঙ্গ হিসেবে কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা প্রদান করছে। এছাড়াও কেন্দ্রীয় সরকার রাজ্য ও কেন্দ্রশাসিত অঞ্চলগুলির জন্য সরাসরি টিকা কেনার সুবিধা করে দিয়েছে। করোনা সংক্রমণ প্রসার রোধে কেন্দ্রীয় সরকার নমুনা পরীক্ষা করা এবং চিকিৎসা থেকে শুরু করে টিকাকরণের ওপর সবিশেষ গুরুত্ব দিয়েছে
কোভিড-১৯ টিকাদানের তৃতীয় পর্যায়ে গতি আনতে এবং উদার মনোভাব নির্ধারণ পদ্ধতির আওতায় পয়লা মে থেকে ১৮ বছরের ঊর্ধ্বে সুবিধাভোগীদের টিকাদান পর্ব শুরু হয়েছে। এই অভিযানের আওতায় কেন্দ্রীয় সরকার সেন্ট্রাল ড্রাগস ল্যাবরেটরিগুলির ছাড়পত্রের ভিত্তিতে উৎপাদক সংস্থাগুলির কাছ থেকে টিকা সংগ্রহ করছে। সংগৃহীত এই টিকা বিনামূল্যে রাজ্য ও কেন্দ্রশাসিত অঞ্চলগুলিতে সরবরাহ করা হচ্ছে।
কেন্দ্রীয় সরকার এপর্যন্ত রাজ্য ও কেন্দ্রশাসিত অঞ্চলগুলিকে ২৪ কোটি ৩০ লক্ষ ০৯ হাজার ০৮০টি টিকার ডোজ সরবরাহ করেছে। এর মধ্যে বিনামূল্যে দেওয়ার টিকার পাশাপাশি উৎপাদক সংস্থাগুলির কাছ থেকে রাজ্যগুলি সরাসরি সংগ্রহ করা টিকাও রয়েছে।
আজ সকাল ৮টা পর্যন্ত পাওয়া তথ্য অনুযায়ী অপচয় হওয়া টিকার ডোজ সহ মোট ২২ কোটি ৬৫ লক্ষ ০৮ হাজার ৯০৮টি টিকার ডোজ ব্যবহার করা হয়েছে। এছাড়াও টিকাকরণের জন্য রাজ্য ও কেন্দ্রশাসিত অঞ্চলগুলির কাছে এখনও পর্যন্ত ১ কোটি ৬৫ লক্ষ  টি টিকার ডোজ রয়েছে।
CG/ SB
(Visitor Counter : 112
মানবসম্পদবিকাশমন্ত্রক
জি২০ গোষ্ঠীভুক্ত দেশগুলির শিক্ষামন্ত্রীরা অতিমারী পরিস্থিতিতে গুণমান সম্পন্ন শিক্ষার ধারাবাহিকতা সুনিশ্চিত করার প্রতিশ্রুতি পুনর্ব্যক্ত করেছেন
নতুন দিল্লি, ২৩শে জুন, ২০২১
ইতালিতে আয়োজিত জি২০ গোষ্ঠীভুক্ত দেশগুলির শিক্ষামন্ত্রীদের ভার্চুয়াল বৈঠকে যোগ দিয়েছিলেন কেন্দ্রীয় শিক্ষা প্রতিমন্ত্রী শ্রী সঞ্জয় ধোতরে। কোভিড – ১৯ অতিমারী পরিস্থিতিতে কিভাবে শিক্ষার অভাব ও বৈষম্যের বিরুদ্ধে লড়াইয়ের অগ্রগতি সম্ভব, তা নিয়ে মতবিনিয়ম করতেই জি২০ গোষ্ঠীভুক্ত দেশগুলি শিক্ষামন্ত্রীদের এই বৈঠক আয়োজন করা হয়। শিক্ষাক্ষেত্রে ধারাবাহিকতা এবং গুণমান সুনিশ্চিত করতে উদ্ভাবনী অভিজ্ঞতাগুলি ভাগ করে নেওয়া হয় এই বৈঠকে। ভারতের প্রতিনিধি হিসাবে কেন্দ্রীয় শিক্ষা প্রতিমন্ত্রী শ্রী সঞ্জয় ধোতরে, শিক্ষার অভাব, বৈষম্য এবং প্রাথমিক বিদ্যালয় ছুটের সংখ্যা দূর করার বিষয়ে দেশের অভিজ্ঞতার কথা তুলে ধরেন। জাতীয় শিক্ষানীতি ২০২০ প্রসঙ্গে কেন্দ্রীয় প্রতিমন্ত্রী বলেন, এই শিক্ষানীতিতে সামাজিক ও অর্থনীতিভাবে সুবিধা বঞ্চিত গোষ্ঠী থেকে পিছিয়ে পড়া শ্রেণীভুক্ত শিশু ও যুব সমাজ বিশেষত মহিলাদের প্রতি ন্যয় সঙ্গত এবং অন্তর্ভুক্তিমূলক শিক্ষার বিষয় তুলে ধরা হয়েছে।
শ্রী সঞ্জয় ধোতরে আরো জানান, ভারতীয় শিক্ষা ব্যবস্থায় একাধিক পরিবর্তন নিয়ে আসা হয়েছে। শিক্ষা ক্ষেত্রে সকল স্তরে সামাজিক এবং লিঙ্গ বৈষম্য দূর করার লক্ষ্যে নিরবচ্ছিন্ন অগ্রগতি অর্জন করা সম্ভব হয়েছে। বিদ্যালয়ে শিক্ষার্থীর সংখ্যা বৃদ্ধি, বিদ্যালয় ছুট শিশুদের শিক্ষার আলোয় নিয়ে আসা, দুর্বল শ্রেণীভুক্ত শিক্ষার্থীদের সাহায্য প্রদান, শিক্ষার্থীদের শারীরিক সুরক্ষা, শিশুদের অধিকার লঙ্ঘন শূন্যে নামিয়ে নিয়ে আসা, শিশুদের স্বাস্থ্য সুনিশ্চিত করতে মধ্যহ্নভোজের আয়োজন, মুক্ত ও দূর শিক্ষা কর্মসূচীর সূচনা ইত্যাদি একাধিক পরিকল্পনার মাধ্যমে শিক্ষার মানোন্নয়নে কেন্দ্রীয় সরকার একাধিক পদক্ষেপ গ্রহণ করেছে বলেও তিনি জানান। কেন্দ্রীয় প্রতিমন্ত্রী আরো বলেন, অতিমারী পরিস্থিতিতে শিক্ষা ব্যবস্থা ধারাবাহিকভাবে চালিয়ে যেতে – দীক্ষা, স্বয়ম এবং অন্যান্য বেশ কয়েক ই-শিক্ষা প্ল্যাটফর্মগুলির মাধ্যমে ডিজিটাল শিক্ষা ব্যবস্থা চালু করা হয়েছে। শীর্ষস্থানীয় ১০০ টিরও বেশি বিশ্ববিদ্যালয় পূর্ণাঙ্গ মাত্রায় অনলাইন শিক্ষা কার্যক্রম চালু করার অনুমতি দেওয়া হয়েছে। এমনকি স্বয়ম প্রভা টিভি চ্যানেল এবং কমিউনিটি রেডিওর মাধ্যমেও শিক্ষার আলো ছড়িয়ে দেওয়া হয়েছে। জাতীয় শিক্ষানীতি ২০২০র আওতায় একটি জাতীয় শিক্ষা প্রযুক্তি ফোরাম গঠন করা হয়েছে বলেও তিনি জানান। কেন্দ্রীয় সরকার, বিশেষভাবে সক্ষম শিক্ষার্থীদের মানসিক স্বাস্থের সমস্যা মোকাবিলায় মনোদর্পণের মতো পরামর্শ পরিষেবা চালু করেছে।
শ্রী ধোতরে বলেন, পড়াশোনার শেষে কর্মক্ষেত্রে সুযোগের পথ মসৃণ করে তুলতে জি২০ সদস্য ভুক্ত দেশগুলির উদ্যোগ নেওয়া প্রয়োজন। এতে যুব সম্প্রদায়ের ভবিষ্যৎ সুনিশ্চিত হবে। এমনকি সামাজিক ও অর্থনৈতিকভাবে সুবিধা বঞ্চিত জনগোষ্ঠীর শিক্ষার্থীরা শিক্ষাঙ্গনে প্রবেশের বিষয়ে উৎসাহ পাবেন। কেন্দ্রীয় মন্ত্রী বলেন, ভারত তার যুব সম্প্রদায়ের দিকে তাকিয়ে একবিংশ শতাব্দীর চাহিদা মতো প্রয়োজনীয় জ্ঞান, দক্ষতা এবং মনোভাবের বিকাশে প্রতিশ্রুতিবদ্ধ। তিনি বলেন, নতুন শিক্ষানীতি কার্যকর হলে ২০২২ সালের মধ্যে বিদ্যালয় ও উচ্চশিক্ষা ব্যবস্থায় কমপক্ষে ৫০ শতাংশ শিক্ষার্থী বৃত্তিমূলক শিক্ষার আওতায় আসবেন। শ্রী ধোতরে জানান, বৃত্তিমূলক শিক্ষা ও প্রশিক্ষণের ক্ষেত্রে জি২০ দেশগুলির মধ্যে সমন্বয় সাধনে ভারত গুরুত্বপূর্ণ ভূমিকা পালন করতে পারে। বৈঠকের শেষে জি২০ গোষ্ঠীভুক্ত দেশগুলির শিক্ষা, শ্রম ও কর্মসংস্থান মন্ত্রীদের ঘোষণাপত্র গৃহীত হয়।
CG/SS/SFS
(Visitor Counter : 190
আবাসনএবংশহরাঞ্চলেরদারিদ্র্যদূরীকরণমন্ত্রক
রিয়েল এস্টেট ক্ষেত্রের বাণিজ্যিক স্বার্থ সুরক্ষিত রাখার পাশাপাশি গ্রাহকদের স্বার্থ সুরক্ষায় সরকার অঙ্গিকারবদ্ধ
নতুন দিল্লি, ১৩ মে, ২০২০
কেন্দ্রীয় সরকার গৃহ ক্রেতাদের স্বার্থ সুরক্ষায় অঙ্গীকারবদ্ধ। একই ভাবে রিয়েল এস্টেট ক্ষেত্রের স্বার্থে ব্যবসা বাণিজ্যের অনুকূল পরিবেশ সুনিশ্চিত করতেও সরকার সমান দায়বদ্ধ। কেন্দ্রীয় অর্থমন্ত্রী নির্মলা সীতারমন গতকাল এক সাংবাদিক সম্মেলনে গৃহের ক্রেতাদের স্বার্থ সুরক্ষায় যে সমস্ত পদক্ষেপের কথা ঘোষণা করেছেন, তার প্রেক্ষিতে রিয়েল এস্টেট ক্ষেত্রের প্রকল্পগুলির নথিভুক্তিকরণের মেয়াদ প্রাথমিক ভাবে ছয় মাস এবং কোভিড-১৯ মহামারীর প্রেক্ষিতে প্রয়োজন ভিত্তিতে আরও তিন মাস বাড়ানোর ব্যাপারে রাজ্য ও কেন্দ্রশাসিত অঞ্চলগুলিকে নির্দেশিকা জারি করা হয়েছে।
কেন্দ্রীয় আবাসন ও শহরাঞ্চল বিষয়ক মন্ত্রক, রাজ্য ও কেন্দ্র শাসিত অঞ্চলগুলির সংশ্লিষ্ট রিয়েল এস্টেট নিয়ন্ত্রক কর্তৃপক্ষগুলিকে বর্তমান কোভিড-১৯ মহামারীতে প্রাকৃতিক বিপর্যয় হিসেবে বিবেচনা করে বাধ্যতামূলক ব্যবস্থা হিসেবে প্রয়োজনীয় পদক্ষেপ গ্রহণের জন্য নির্দেশ জারি করেছে। উল্লেখ করা যেতে পারে বর্তমান কোভিড-১৯ মহামারীর প্রেক্ষিতে রিয়েল এস্টেট নিয়ন্ত্রক কর্তৃপক্ষের আওতাধীন সমস্ত প্রকল্পের কাজ বিভিন্ন কারণে থমকে রয়েছে। এর ফলে, প্রকল্পগুলির রেজিস্টেশনের মেয়াদ প্রাথমিক ভাবে ছয় মাস এবং প্রয়োজন ভিত্তিতে তা আরও তিন মাস বাড়ানোর সিদ্ধান্ত নেওয়া হয়েছে। এই কারণে গৃহ ক্রেতাদের ফ্ল্যাট বা বাড়ি হস্তান্তরেও বিলম্ব ঘটছে। তবে, বিলম্ব হলেও গৃহ ক্রেতারা সম্পূর্ণ নির্মাণ কাজ শেষ হওয়ার পরেই ফ্ল্যাট বা বাড়ি হাতে পাবেন। বর্তমান পরিস্থিতির কারণে লক্ষ লক্ষ ক্রেতাকে নিশ্চিত আশ্রয়ের জন্য এক জায়গা থেকে অন্যত্র দৌড়ো-দৌড়ি করতে হয়েছে। সেই সঙ্গে কোভিড-১৯-এর কারণে আবাসন প্রকল্পগুলির কাজও থমকে গেছে। তাই বর্তমান পরিস্থিতি বিবেচনা করে গৃহ ক্রেতাদের স্বার্থ সুরক্ষায় এবং রিয়েল এস্টেট ক্ষেত্রের ব্যবসায়ী সুবিধার্থে সরকার এই সিদ্ধান্ত নিয়েছে, যাতে উভয় পক্ষই লাভবান হতে পারে।
উল্লেখ করা যেতে পারে, কেন্দ্রীয় আবাসন ও শহরাঞ্চল বিষয়ক মন্ত্রক অপ্রত্যাশিত এই মহামারীর ফলে উদ্ভূত পরিস্থিতির সর্বজনগ্রাহ্য সমাধান খুঁজে বের করতে গৃহ ক্রেতা, রিয়েল এস্টেট ডেভলপার, আর্থিক প্রতিষ্ঠানের মত সংশ্লিষ্ট সকল পক্ষের সঙ্গে বিস্তারিত আলোচনা করেছে।
(CG/BD/AS